வெவ்வேறு சமூகங்களைச் சார்ந்த மனிதர்களுக்கு இடையிலான பாகுபாடுகள், காதலில் உண்டாகும் சிக்கல்கள் என்று எல்லாவற்றையும் பாம்புகளின் வாழ்விலும் பொருத்திச் சொல்கிறார் இயக்குநர். பாம்பாட்டியிடம் இருந்து தப்பித்துச்செல்ல நினைக்கும் ஈவா, மகுடியின் ஓசையைக் கேட்டு தன்னிச்சையான உன்மத்துடன் நடனமாடுவது சிறப்பான காட்சி. (பாம்புகளுக்கு காது கேட்காது என்கிற உண்மையைச் சுவாரசியம் கருதி மறந்துவிடலாம்). அண்ணன்மார்களிடம் உதை வாங்கி 'கைப்புள்ள'யாக இருந்த அஜார், தன் காதலியை மீட்பதற்காக விடாமுயற்சியுடன் செய்யும் பயணமும் சாகசங்களும் அற்புதம். கூடவே, அலப்பறை செய்துகொண்டே வரும் கேரி.